Document ID: 32011D0480

IZVEDBENI SKLEP KOMISIJE
z dne 28. julija 2011
o seznamu statističnih podatkov o strukturi trošarin in trošarinskih stopenj za predelani tobak, ki jih morajo predložiti države članice v skladu z direktivama Sveta 92/79/EGS in 92/80/EGS
(notificirano pod dokumentarno številko C(2011) 5291)
(2011/480/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 92/79/EGS z dne 19. oktobra 1992 o približevanju davkov na cigarete (1), zlasti člena 4(3) Direktive,
ob upoštevanju Direktive Sveta 92/80/EGS z dne 19. oktobra 1992 o približevanju davkov na predelani tobak razen cigaret (2), zlasti člena 4(3) Direktive,
ob upoštevanju naslednjega:
(1)
V skladu z direktivama 92/79/EGS in 92/80/EGS mora Komisija vsake štiri leta Svetu predložiti poročilo o stopnjah in strukturi trošarin za predelani tobak, v katerem upošteva pravilno delovanje notranjega trga, dejansko vrednost trošarinskih stopenj in širše cilje Pogodbe.
(2)
To poročilo mora temeljiti predvsem na informacijah, ki jih predložijo države članice o vseh sprostitvah predelanega tobaka v predhodnem koledarskem letu v promet.
(3)
Za zagotovitev pravočasnih in zadostnih informacij, ki so potrebne za pripravo poročila iz člena 4(1) direktiv 92/79/EGS in 92/80/EGS, ter da se zagotovi bolj dinamično spremljanje nadaljnjega razvoja, morajo države članice vsako leto Komisiji predložiti statistične podatke. Ti podatki se lahko nanašajo na podatke, ki jih države članice zberejo za izračun ponderirane povprečne maloprodajne cene.
(4)
Ukrepi iz tega sklepa so v skladu z mnenjem Odbora za trošarine -
SPREJELA NASLEDNJI SKLEP:
Člen 1
Države članice za namene člena 4(3) direktiv 92/79/EGS in 92/80/EGS Komisiji predložijo letne statistične podatke iz Priloge k temu sklepu.
V statističnih podatkih upoštevajo vse sprostitve predelanega tobaka v predhodnem koledarskem letu v promet.
Člen 2
Ta sklep je naslovljen na države članice.
V Bruslju, 28. julija 2011

Labels: 12
2
17
19